Σημαντική ανακοίνωση νομικού περιεχομένου

|

E2001C0174

Σύσταση της Εποπτεύουσας Αρχής της ΕΖΕΣ αριθ. 174/01/COL, της 8ης Ιουνίου 2001, σχετικά με συντονισμένο πρόγραμμα παρακολούθησης κατά το 2001 της συμμόρφωσης με τις ανώτατες περιεκτικότητες για τα κατάλοιπα φυτοφαρμάκων μέσα και πάνω στα σιτηρά και σε ορισμένα προϊόντα φυτικής προέλευσης, συμπεριλαμβανόμενων των οπωροκηπευτικών

Επίσημη Εφημερίδα αριθ. L 015 της 17/01/2002 σ. 0042 - 0048

Σύσταση της Εποπτεύουσας Αρχής της ΕΖΕΣαριθ. 174/01/COLτης 8ης Ιουνίου 2001σχετικά με συντονισμένο πρόγραμμα παρακολούθησης κατά το 2001 της συμμόρφωσης με τις ανώτατες περιεκτικότητες για τα κατάλοιπα φυτοφαρμάκων μέσα και πάνω στα σιτηρά και σε ορισμένα προϊόντα φυτικής προέλευσης, συμπεριλαμβανόμενων των οπωροκηπευτικώνΗ ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,Έχοντας υπόψη:τη συμφωνία για τον ΕΟΧ, και ιδίως το άρθρο 109 και το πρωτόκολλο αριθ. 1 αυτής,τη συμφωνία για την Εποπτεία και του Δικαστηρίου, και ιδίως το άρθρο 5 παράγραφος 2 στοιχείο β) και το πρωτόκολλο αριθ. 1 αυτής,την πράξη που προστέθηκε στο σημείο 38 του κεφαλαίου XII του παραρτήματος II της συμφωνίας για τον ΕΟΧ [οδηγία 86/362/ΕΟΚ του Συμβουλίου της 24ης Ιουλίου 1986, που αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων μέσα και πάνω στα σιτηρά(1)], όπως τροποποιήθηκε τελευταία και ιδίως το άρθρο 7 παράγραφος 2 στοιχείο β) αυτής,την πράξη που προστέθηκε στο σημείο 54 του κεφαλαίου XII του παραρτήματος II της συμφωνίας για τον ΕΟΧ [οδηγία 90/642/ΕΟΚ του Συμβουλίου, της 27ης Νοεμβρίου 1990, που αφορά τον καθορισμό των ανωτάτων περιεκτικοτήτων για τα κατόλοιπα φυτοφαρμάκων μέσα και πάνω σε ορισμένα προϊόντα φυτικής προέλευσης, συμπεριλαμβανόμενων των οπωροκηπευτικών(2),όπως τροποποιήθηκε τελευταία και ιδίως το άρθρο 4 παράγραφος 2 στοιχείο β) αυτής,Αφού έλαβε τη γνώμη της επιτροπής τροφίμων της ΕΖΕΣ, η οποία επικουρεί την Εποπτεύουσα Αρχή της ΕΖΕΣ,Εκτιμώντας τα ακόλουθα:(1) Το άρθρο 7 παράγραφος 2 στοιχείο β) της οδηγίας 86/362/ΕΟΚ και το άρθρο 4 παράγραφος 2 στοιχείο β) της οδηγίας 90/642/ΕΟΚ απαιτούν από την Εποπτεύουσα Αρχή της ΕΖΕΣ να υποβάλλει προς την επιτροπή τροφίμων της ΕΖΕΣ, η οποία επικουρεί την Εποπτεύουσα Αρχή της ΕΖΕΣ, και μέχρι την 31η Δεκεμβρίου εκάστου έτους σύσταση απευθυνόμενη προς τις χώρες της ΕΖΕΣ με την οποία καθορίζεται ένα συντονισμένο πρόγραμμα παρακολούθησης με σκοπό την εξασφάλιση της συμμόρφωσης με τις ανώτατες περιεκτικότητες για τα κατάλοιπα φυτοφαρμάκων οι οποίες καθορίζονται στα παραρτήματα II των προαναφερομένων οδηγιών.(2) Από την εμπειρία που έχει αποκτηθεί από την κατάρτιση, εφαρμογή και τη σύνταξη εκθέσεων για τα τρία προηγούμενα συντονισμένα προγράμματα παρακολούθησης, προκύπτει ότι τα πολυετή προγράμματα είναι περισσότερο αποτελεσματικά και εύχρηστα. Κρίνεται ενδεδειγμένο να αναφερθεί στην παρούσα σύσταση το πλαίσιο των μελλοντικών προγραμμάτων. Στο άρθρο 1 παράγραφος 1 του κανονισμού (ΕΚ) αριθ. 645/2000 της Επιτροπής(3) προβλέπεται η έκδοση συστάσεων από την Επιτροπή για περιόδους μεταξύ ενός και πέντε ετών.(3) Η Εποπτεύουσα Αρχή της ΕΖΕΣ οφείλει προοδευτικά να στραφεί προς ένα σύστημα το οποίο θα επέτρεπε την εκτίμηση της πραγματικής έκθεσης των τροφίμων στα φυτοφάρμακα, σύμφωνα με το δεύτερο εδάφιο της παραγράφου 3 του άρθρου 7 της οδηγίας 86/362/ΕΟΚ και τη δεύτερη παράγραφο του άρθρου 4 σημείο 3 της οδηγίας 90/642/ΕΟΚ. Για τη διευκόλυνση της εξέτασης της σκοπιμότητας αυτών των εκτιμήσεων, θα πρέπει να είναι διαθέσιμα δεδομένα σχετικά με την παρακολούθηση των καταλοίπων φυτοφαρμάκων σε ορισμένα τρόφιμα που αποτελούν βασικά συστατικά της διατροφής στην Ευρώπη (βλέπε παράρτημα ΙΙ). Με γνώμονα δε τους πόρους που είναι διαθέσιμοι σε εθνικό επίπεδο για την παρακολούθηση των καταλοίπων φυτοφαρμάκων, οι χώρες της ΕΖΕΣ είναι σε θέση απλώς να αναλύουν δείγματα δέκα προϊόντων ετησίως, στο πλαίσιο ενός συντονισμένου προγράμματος παρακολούθησης, Η χρήση φυτοφαρμάκων εμφανίζει διαφορές σε ένα χρονικά κυλιόμενο πενταετές πρόγραμμα. Κάθε φυτοφάρμακο θα πρέπει εν γένει να παρακολουθείται σε είκοσι έως τριάντα τρόφιμα για σειρά τριετών κύκλων.(4) Τα κατάλοιπα των οποίων η παρακολούθηση συνιστάται για το 2001 θα επιτρέψουν την εξέταση της σκοπιμότητας της χρήσης των δεδομένων που αφορούν τα φυτοφάρμακα acephate, την ομάδα benomyl, chlorpyriphos, iprodione και methamidophos, καθώς οι ενώσεις αυτές (οι οποίες προσδιορίζονται στην ομάδα Α του παραρτήματος Ι) έχουν ήδη αποτελέσει το αντικείμενο παρακολούθησης μεταξύ 1996 και 2000 για την εκτίμηση της πραγματικής έκθεσης των τροφίμων σ' αυτά. Η συνεχής παρακολούθηση διευκολύνει την αναγνώριση των μεταβολών στην ύπαρξη φυτοφαρμάκων.(5) Τα κατάλοιπα των οποίων η παρακολούθηση συνιστάται για το χρονικό διάστημα μεταξύ 2001 και 2004 θα επιτρέψει την εξέταση της σκοπιμότητας της χρήσης των δεδομένων που αφορούν τα φυτοφάρμακα diazinon, metalaxyl, methidathion, thiabendazole και triazophos για την εκτίμηση της πραγματικής έκθεσης των τροφίμων σ' αυτά, καθώς οι ενώσεις αυτές (οι οποίες προσδιορίζονται στην ομάδα Β του παραρτήματος Ι) έχουν ήδη αποτελέσει το αντικείμενο παρακολούθησης μεταξύ 1997 και 2000.(6) Τα κατάλοιπα των οποίων η παρακολούθηση συνιστάται για το χρονικό διάστημα μεταξύ 2001 και 2004 θα επιτρέψουν την εξέταση της σκοπιμότητας της χρήσης των δεδομένων που αφορούν τα φυτοφάρμακα chlorpyriphos- methyl, deltamethrin, endosulfan, imazalil, lambda-cyhalothrin, την ομάδα maneb, mecarbam, permethrin, pirimiphos-methyl και vinclozolin 710: την εκτίμηση της πραγματικής έκθεσης των τροφίμων σ' αυτά, καθώς οι ενώσεις αυτές (οι οποίες προσδιορίζονται στην ομάδα Γ του παραρτήματος Ι) έχουν ήδη αποτελέσει το αντικείμενο παρακολούθησης κατά τα έτη 1998, 1999 και 2000.(7) Τα κατάλοιπα των οποίων η παρακολούθηση συνιστάται για το χρονικό διάστημα μεταξύ 2000 και 2004 θα επιτρέψουν την εξέταση της σκοπιμότητας της χρήσης των δεδομένων που αφορούν τα φυτοφάρμακα azinphos-methyl, captan, chlorothalonil, dichlofluanid, dicofol, dimethoate, folpet, malathion, omethoate, procymidone, propyzamide and azoxystrobine για την εκτίμηση της πραγματικής έκθεσης των τροφίμων σΙ αυτά, καθώς οι ενώσεις αυτές, εκτός από το azoxystrobine (οι οποίες προσδιορίζονται στην ομάδα Δ του παραρτήματος Ι) έχουν ήδη αποτελέσει το αντικείμενο παρακολούθησης κατά τα έτη 1998, 1999 και 2000.(8) Η παρακολούθηση των φυτοφαρμάκων disulfoton, phorate, thiometon και oxydemeton-methyl δεν είναι σκόπιμη στο πλαίσιο της συνήθους παρακολούθησης πολλών καταλοίπων βάσει μεθόδων ανάλυσης. Ενδείκνυται να συλλεχθούν στοιχεία για την ύπαρξη αυτών των καταλοίπων σε εκείνα τα κράτη της ΕΖΕΣ στα οποία είναι πιθανότερο να εντοπιστούν τα κατάλοιπα των φυτοφαρμάκων.(9) Είναι αναγκαία η συστηματική στατιστική προσέγγιση του αριθμού των δειγμάτων που πρέπει να λαμβάνονται κατά την εκάστοτε συντονισμένη δράση. Η προσέγγιση αυτή έχει καθορισθεί από την Επιτροπή στο πλαίσιο του κώδικα Codex Alimentarius(4). Βάσει μιας δυωνυμικής κατανομής πιθανοτήτων, είναι δυνατόν να υπολογισθεί ότι η εξέταση 459 συνολικά δειγμάτων δίδει με 99 % βεβαιότητα τη δυνατότητα εντοπισμού του δείγματος που περιέχει κατάλοιπα φυτοφαρμάκων με περιεκτικότητα άνω του ορίου προσδιορισμού (Limit Of Determination - LOD), εάν αναμένεται ότι το 1 % των προϊόντων φυτικής προέλευσης θα περιέχει κατάλοιπα άνω του προαναφερόμενου ορίου. Πρέπει, συνεπώς, να ληφθούν τουλάχιστον 459 δείγματα από τον Ευρωπαϊκό Οικονομικό Χώρο και για τα κράτη ΕΖΕΣ συστήνεται να ληφθούν, βάσει του πληθυσμού και του αριθμού των καταναλωτών, τουλάχιστον δώδεκα δείγματα ανά προϊόν και ανά έτος.(10) Το σχέδιο κατευθυντήριων γραμμών για τις διαδικασίες ποιοτικού ελέγχου κατά την ανάλυση των καταλοίπων φυτοφαρμάκων, το οποίο δημοσιεύθηκε στο παράρτημα II της σύστασης για την παρακολούθηση για το 1999, συζητήθηκε από τους εμπειρογνώμονες των κρατών μελών της ΕΕ στην πόλη Oeiras της Πορτογαλίας, στις 15 και 16 Σεπτεμβρίου 1997, ενώ συζητήθηκε επίσης και ελήφθη υπό σημείωση στο πλαίσιο της υποομάδας "Κατάλοιπα Φυτοφαρμάκων" της φυτοϋγειονομικής ομάδας εργασίας στις 20 και 21 Νοεμβρίου. Τα κράτη μέλη της ΕΕ συμφωνούν ότι αυτό το σχέδιο κατευθυντήριων γραμμών θα πρέπει να εφαρμοσθεί όσο το δυνατόν περισσότερο από τα εργαστήρια αναλύσεων των κρατών μελών της ΕΕ, καθώς και ότι θα πρέπει να αναθεωρηθεί υπό το φως της εμπειρίας. Οι κατευθυντήριες γραμμές συζητήθηκαν και αναθεωρήθηκαν από τους εμπειρογνώμονες των κρατών μελών της ΕΕ στην Αθήνα, στις 15, 16 και 17 Νοεμβρίου 1999. Οι αναθεωρημένες κατευθυντήριες γραμμές θα υποβληθούν στη μόνιμη φυτοϋγειονομική επιτροπή και θα δημοσιευθούν από την Επιτροπή(5).(11) Το άρθρο 7 παράγραφος 2 πρώτη περίπτωση της οδηγίας 86/362 και το άρθρο 4 παράγραφος 2 πρώτη περίπτωση της οδηγίας 90/642/ΕΟΚ απαιτούν από τις χώρες της ΕΖΕΣ να προσδιορίζουν τα κριτήρια που εφαρμόζουν κατά την κατάρτιση των εθνικών τους προγραμμάτων επιθεώρησης, όταν αποστέλλουν στην Εποπτεύουσα Αρχή της ΕΖΕΣ πληροφορίες σχετικά με τα προγράμματα που θα εφαρμόσουν το επόμενο ημερολογιακό έτος. Οι πληροφορίες αυτές θα πρέπει να περιλαμβάνουν και τα κριτήρια που εφαρμόζονται κατά τον προσδιορισμό του αριθμού των δειγμάτων που πρέπει να λαμβάνονται και των αναλύσεων που πρέπει να πραγματοποιούνται, καθώς και τα επίπεδα αναφοράς, καθώς και τα κριτήρια με τα οποία καθορίστηκαν τα επίπεδα αυτά. Πρέπει να αναφέρονται οι λεπτομέρειες διαπίστευσης των εργαστηρίων του πραγματοποιούν ης αναλύσεις [διατάξεις σχετικά με τη διαπίστευση δυνάμει της πράξης στην οποία αναφέρεται το σημείο 54ν του κεφαλαίου XII του παραρτήματος II της συμφωνίας yia τον ΕΟΧ· οδηγία 93/99/ΕΟΚ του Συμβουλίου, της 29ης Οκτωβρίου 1993, σχετικά με τα πρόσθετα μέτρα που αφορούν τον επίσημο έλεγχο των τροφίμων(6).](12) Οι πληροφορίες σχετικά με τα αποτελέσματα των προγραμμάτων επίβλεψης ενδείκνυνται ιδιαίτερα για επεξεργασία, αποθήκευση και διαβίβαση με ηλεκτρονικές μεθόδους. Έχουν δε εκπονηθεί μορφότυποι για διάθεση στοιχείων σε δισκέτα από τα κράτη μέλη της ΕΕ προς την Επιτροπή. Τα κράτη ΕΖΕΣ μπορούν να χρησιμοποιούν τον ίδιο μορφότυπο και, ως εκ τούτου, θα πρέπει να είναι σε θέση να αποστέλλουν τις εκθέσεις τους προς την Εποπτεύουσα Αρχή της ΕΖΕΣ με τον τυποποιημένο μορφότυπο. Η περαιτέρω εξέλιξη των τυποποιημένων μορφοτύπων είναι πλέον αποτελεσματική στο πλαίσιο της επεξεργασίας των κατευθυντήριων γραμμών,ΣΥΝΙΣΤΑ ΣΤΙΣ ΧΩΡΕΣ ΕΖΕΣ:1. Να προβαίνουν σε δειγματοληψία και ανάλυση για τους συνδυασμούς καταλοίπων προϊόντος/φυτοφαρμάκου που καθορίζονται στο παράρτημα Ι, με βάση τον αριθμό στόχο των δώδεκα δειγμάτων κάθε προϊόντος, εκφράζοντας, ανάλογα με την περίπτωση, το μερίδιο στην αγορά κράτους της σε επίπεδο εθνικό, ΕΟΧ και τρίτης χώρας· για τουλάχιστον ένα φυτοφάρμακο ενδεχομένως υψηλού κινδύνου, ένα από τα προϊόντα θα αποτελεί το αντικείμενο μεμονωμένης ανάλυσης των στοιχείων του σύνθετου δείγματος: θα λαμβάνονται δύο δείγματα ικανού αριθμού στοιχείων, εφόσον είναι δυνατό από έναν παραγωγό· εφόσον στο πρώτο σύνθετο δείγμα εντοπισθεί ανιχνεύσιμη ποσότητα φυτοφαρμάκου, τα στοιχεία του δευτέρου δείγματος θα αναλύονται μεμονωμένα· κατά το 2001, στην ως άνω διαδικασία θα υποβληθούν οι συνδυασμοί πατάτες/phorate ή/και μήλα/metidathion.2. Δείγματα προϊόντων για την ανάλυση disulfoton, phorate, thiometon και oxydemeton-methyl στις χώρες εκείνες στις οποίες επιτρέπεται η χρήση αυτών των φυτοφαρμάκων σε αυτά τα προϊόντα, με βάση τον αριθμό των δειγμάτων κάθε προϊόντος που αναφέρεται στο σημείο 1.3. Μέχρι τις 31 Αυγούστου 2002 να ανακοινώνουν τα αποτελέσματα για το τμήμα της ειδικής δράσης που καθορίζεται για το 2001 στο παράρτημα Ι, καθώς και τις αναλυτικές μεθόδους που χρησιμοποιήθηκαν και τα επιτευχθέντα επίπεδα αναφοράς, σύμφωνα με τις διαδικασίες ποιοτικού ελέγχου που ορίζονται στις διαδικασίες ποιοτικού ελέγχου κατά την ανάλυση των καταλοίπων φυτοφαρμάκων και, στο μορφότυπο, συμπεριλαμβανομένου του ηλεκτρονικού μορφοτύπου, που ορίζεται στα παραρτήματα II και III της σύστασης της Εποπτεύουσας Αρχής της ΕΖΕΣ για το 1999(7).4. Να αποστείλουν, μέχρι τις 31 Αυγούστου 2001, στην Εποπτεύουσα Αρχή της ΕΖΕΣ και τις χώρες ΕΟΧ/ΕΖΕΣ όλα τα στοιχεία που απαιτούνται δυνάμει του άρθρου 7 παράγραφος 3 της οδηγίας 86/362/ΕΟΚ και του άρθρου 4 παράγραφος 3 της οδηγίας 90/642/ΕΟΚ, σχετικά με την περίοδο ελέγχου για το 2000, για να διασφαλισθεί, τουλάχιστον με δειγματοληπτικό έλεγχο, η τήρηση των ανωτάτων ορίων καταλοίπων φυτοφαρμάκων στα εν λόγω στοιχεία πρέπει να συμπεριλαμβάνονται:1. Τα αποτελέσματα των εθνικών προγραμμάτων που αφορούν τα φυτοφάρμακα που απαριθμούνται στα παραρτήματα II των οδηγιών 86/362/ΕΟΚ και 90/642/ΕΟΚ, σε σχέση με τα εναρμονισμένα επίπεδα και, εφόσον δεν έχουν ακόμη καθορισθεί σε κοινοτικό επίπεδο, σε σχέση με τα ισχύοντα εθνικά επίπεδα.2. Πληροφοριακά στοιχεία για τις διαδικασίες που χρησιμοποιούν τα εργαστήρια τους για τον ποιοτικό έλεγχο, και ιδίως τα στοιχεία που αφορούν πτυχές των κατευθυντήριων γραμμών ως προς τις διαδικασίες ποιοτικού ελέγχου κατά την ανάλυση καταλοίπων φυτοφαρμάκων και τις οποίες δεν κατέστη δυνατόν να εφαρμόσουν ή συνάντησαν δυσχέρειες κατά την εφαρμογή τους.3. Πληροφοριακά στοιχεία για τη διαπίστευση, σύμφωνα με τις διατάξεις του άρθρου 3 της οδηγίας 93/99/ΕΚ (συμπεριλαμβανομένου του τύπου της διαπίστευσης, του φορέα διαπίστευσης και του αντιγράφου του πιστοποιητικού διαπίστευσης), των εργαστηρίων που πραγματοποιούν τις αναλύσεις.4. Πληροφοριακά στοιχεία για τις δοκιμασίες ικανότητας και δακτυλίου στις οποίες έχει συμμετάσχει το εργαστήριο.5. Να στείλουν μέχρι τις 30 Σεπτεμβρίου 2001 στην Εποπτεύουσα Αρχή της ΕΖΕΣ τα προβλεπόμενα εθνικά τους προγράμματα για την παρακολούθηση των ανώτατων επιπέδων καταλοίπων φυτοφαρμάκων που προβλέπονται από την οδηγία 90/642/ΕΟΚ για το έτος 2002.6. Η παρούσα σύσταση απευθύνεται στην Ισλανδία, στο Λιχτενστάιν και στη Νορβηγία.Βρυξέλλες, 8 Ιουνίου 2001.Για την Εποπτεύουσα Αρχή της ΕΖΕΣHannes HafsteinΜέλος της Εποπτεύουσας Αρχής(1) ΕΕ L 221 της 7.8.1986, σ. 37.(2) ΕΕ L 350 της 14.12.1990, σ. 71.(3) ΕΕ L 78 της 29.3.2000, σ. 7.(4) Codex Alimentarius, Pesticide Residues in Foodstuffs, Ρώμη 1994, ISBN 92-5-203271-1 τόμος 2, σ. 372.(5) Δημοσιεύθηκε στην ΕΕ L 128 της 21.5.1999, σ. 30. Αναθεωρημένη μορφή του κειμένου θα είναι διαθέσιμη στο έγγραφο αριθ. SANCO/3103/2000 (http://europa.eu.int/comm/food/fs/ph_ps/pest/index_en.htm).(6) ΕΕ L 290 της 24.11.1993, σ. 14.(7) ΕΕ L 74 της 23.3.2000, παράρτημα II (διαδικασίες ποιοτικού ελέγχου) σ. 25 και παράρτημα III (έγγραφο εργασίας/μορφότυπο της έκθεσης) σ. 38.ΠΑΡΑΡΤΗΜΑ IΣυνδυασμοί φυτοφαρμάκου/προϊόντος προς παρακολούθηση στην ειδική δράση που καθορίζεται στο σημείο 1 της σύστασης>ΘΕΣΗ ΠΙΝΑΚΑ>(a) Μήλα, τομάτες, μαρούλι, φράουλες, σταφύλια.(b) Αχλάδια, μπανάνες φασόλια (νωπά ή κατεψυγμένα), πατάτες, καρότα, πορτοκάλια, μανταρίνια, ροδάκινα/νεκταρίνια, σπανάκι.(c) Κουνουπίδι, πιπεριές, σιτάρι, πεπόνι, ρύζι, αγγούρι, κεφαλωτή κράμβη, αρακάς (νωπός/κατεψυγμένος, χωρίς το λοβό).(d) Μήλα, βρώμη, τομάτες, μαρούλι, σταφύλια, φράουλες, πράσο, κρεμμύδι, χυμός πορτοκαλιού, χυμός μήλου, σίκαλη, μελιτζάνες.ΠΑΡΑΡΤΗΜΑ IIΠρόγραμμα συντονισμένης παρακολούθησης των ετών 1996 έως 2004 με τον εκτιμώμενο χρόνο, περίοδο και πεδίο πρόσληψης>ΘΕΣΗ ΠΙΝΑΚΑ>z Μήλα, φράουλες, σταφύλια, τομάτες, μαρούλια.y Μανταρίνια, αχλάδια, μπανάνες, φασόλια, πατάτες.x Πορτοκάλια, ροδάκινα, καρότα, σπανάκι.w Κουνουπίδια, πιπεριές, σιτάρι, πεπόνια.v Ρύζι, αγγούρια, κεφαλωτή κράμβη, αρακάς.u Κρεμμύδια, πράσα, χυμός πορτοκαλιού, χυμός μήλου, βρώμη.


Avis juridique important

|

32003H0598

Σύσταση της Επιτροπής, της 11ης Αυγούστου 2003, για τη μείωση της μόλυνσης από πατουλίνη στο χυμό μήλου και στα συστατικά από χυμό μήλου σε άλλα ποτά (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 2866]

Επίσημη Εφημερίδα αριθ. L 203 της 12/08/2003 σ. 0054 - 0059

Σύσταση της Επιτροπήςτης 11ης Αυγούστου 2003για τη μείωση της μόλυνσης από πατουλίνη στο χυμό μήλου και στα συστατικά από χυμό μήλου σε άλλα ποτά[κοινοποιηθείσα υπό τον αριθμό Ε(2003) 2866](Κείμενο που παρουσιάζει ενδιαφέρον για τον ΕΟΧ)(2003/598/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 211 δεύτερο εδάφιο,Εκτιμώντας τα ακόλουθα:(1) Ο κανονισμός (ΕΚ) αριθ. 1425/2003 της Επιτροπής(1) ορίζει τις μέγιστες τιμές ανοχής για την πατουλίνη, μεταξύ άλλων, στο χυμό μήλου και στα συστατικά από χυμό μήλου σε άλλα ποτά.(2) Έχει πραγματοποιηθεί εκτίμηση της έκθεσης του πληθυσμού των κρατών μελών της ΕΕ στην πατουλίνη, μέσα στο πλαίσιο της οδηγίας 1993/5 του Συμβουλίου, της 25ης Φεβρουαρίου 1993, για τη συνδρομή και τη συνεργασία των κρατών μελών με την Επιτροπή σχετικά με την επιστημονική εξέταση θεμάτων που αφορούν τα τρόφιμα(2). Από την εν λόγω εκτίμηση μπορεί να εξαχθεί το συμπέρασμα ότι η μέση έκθεση είναι αρκετά χαμηλότερη από το προσωρινό μέγιστο ανεκτό όριο πρόσληψης (ΠΜΑΟΠ) των 0,4 μg/kg σωματικού βάρους. Ωστόσο, εάν ληφθούν υπόψη ειδικές ομάδες καταναλωτών, ιδίως τα μικρά παιδιά, και υποτεθούν σοβαρότερα περιστατικά, η έκθεση στην πατουλίνη είναι μεγαλύτερη, αλλά και πάλι χαμηλότερη από το ΠΜΑΟΠ.(3) Η μέγιστη τιμή ανοχής για την πατουλίνη στο χυμό μήλου έχει οριστεί λαμβάνοντας υπόψη την τοξικολογική αξιολόγηση, το αποτέλεσμα της εκτίμησης της έκθεσης και τη σκοπιμότητα. Ωστόσο, έχει αναγνωριστεί ότι πρέπει να καταβληθεί κάθε δυνατή προσπάθεια για να μειωθεί ακόμη περισσότερο η παρουσία της πατουλίνης στο χυμό μήλου.(4) Η μεταποιητική βιομηχανία μήλου πρέπει επομένως να παροτρυνθεί να υιοθετήσει ορθές πρακτικές μεταποίησης. Ειδικότερα, πρέπει να απορρίπτει τους χαλασμένους καρπούς από τη διαδικασία παραγωγής της, με βάση την εμφάνισή τους που αποτελεί καλό δείκτη για το επίπεδο της μόλυνσης. Ωστόσο, δεδομένου ότι η πατουλίνη μπορεί να εμφανιστεί σε καρπούς των οποίων η εξωτερική επιφάνεια δεν είναι εμφανώς κατεστραμμένη ή χαλασμένη, η μόλυνση δεν μπορεί να αποφευχθεί πλήρως με τη διαλογή και απόρριψη όλων των εμφανώς κατεστραμμένων και χαλασμένων καρπών. Η πλήρης εφαρμογή του "κώδικα ορθής πρακτικής για τη μείωση της μόλυνσης από πατουλίνη στο χυμό μήλου και στα συστατικά από χυμό μήλου σε άλλα ποτά", θα επιφέρει περαιτέρω μείωση του επιπέδου μόλυνσης.(5) Για να εξασφαλιστεί η ορθή λειτουργία της εσωτερικής αγοράς, είναι σκόπιμο να εφαρμόζεται ο "κώδικας ορθής πρακτικής για την πρόληψη και τη μείωση της μόλυνσης από πατουλίνη στο χυμό μήλου και στα συστατικά από χυμό μήλου σε άλλα ποτά" ομοιόμορφα σε όλη την Ευρωπαϊκή Ένωση. Είναι επομένως σκόπιμο να εκδοθεί σύσταση για έναν κώδικα πρακτικής που πρέπει να εφαρμόζεται στην Ευρωπαϊκή Ένωση.(6) Ο κανονισμός 466/2001 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 563/2002(4), προβλέπει την αναθεώρηση των μέγιστων τιμών ανοχής για την πατουλίνη σε χυμούς φρούτων, συμπυκνωμένους χυμούς φρούτων, νέκταρ φρούτων, μηλίτες και άλλα ποτά που έχουν υποστεί ζύμωση, που προέρχονται από μήλα ή περιέχουν χυμό μήλου έως την 30ή Ιουνίου 2005 με στόχο τη μείωση της μέγιστης τιμής λαμβανομένης υπόψη της προόδου της επιστημονικής και τεχνολογικής γνώσης και της εφαρμογής του "Κώδικα ορθής πρακτικής για την πρόληψη και τη μείωση της μόλυνσης από πατουλίνη στο χυμό μήλου και στα συστατικά από χυμό μήλου σε άλλα ποτά",ΣΥΝΙΣΤΑ ΟΤΙ ΤΑ ΚΡΑΤΗ ΜΕΛΗ ΠΡΕΠΕΙ:1. Να λαμβάνουν τα αναγκαία μέτρα ώστε να εξασφαλίζεται ότι ο "Κώδικας ορθής πρακτικής για την πρόληψη και τη μείωση της μόλυνσης από πατουλίνη στο χυμό μήλου και στα συστατικά από χυμό μήλου σε άλλα ποτά" όπως περιγράφεται στο παράρτημα της παρούσας σύστασης, εφαρμόζεται από όλες τις επιχειρήσεις της μεταποιητικής βιομηχανίας μήλου.2. Να εξασφαλίζουν ότι λαμβάνονται όλα τα κατάλληλα μέτρα, καθώς και, εφόσον χρειάζεται, οι διορθωτικές ενέργειες από τις επιχειρήσεις της μεταποιητικής βιομηχανίας μήλου, ώστε να επιτυγχάνονται χαμηλότερες τιμές από τη μέγιστη τιμή ανοχής των 50 μg/kg για τους χυμούς μήλου με στόχο τα 25 μg/kg πατουλίνης.Βρυξέλλες, 11 Αυγούστου 2003.Για την ΕπιτροπήDavid ByrneΜέλος της Επιτροπής(1) Βλέπε σελίδα 1 της παρούσας Επίσημης Εφημερίδας.(2) ΕΕ L 52 της 4.3.1993, σ. 18.(3) ΕΕ L 77 της 16.3.2001, σ. 1.(4) ΕΕ L 86 της 3.4.2002, σ. 5.ΠΑΡΑΡΤΗΜΑΚώδικας ορθής πρακτικής για την πρόληψη και τη μείωση της μόλυνσης από πατουλίνη στο χυμό μήλου και στα συστατικά από χυμό μήλου σε άλλα ποτάΕισαγωγή1. Η πατουλίνη είναι δευτεροταγής μεταβολίτης ο οποίος παράγεται από αρκετά είδη μυκήτων των γενών Penicillium, Aspergillus και Byssochlamys, από τα οποία το είδος Penicillium expansum απαντάται ίσως συχνότερα. Η πατουλίνη έχει εντοπιστεί ως επιμόλυνση σε πολλά μουχλιασμένα φρούτα, λαχανικά, δημητριακά και άλλα τρόφιμα, αλλά οι κύριες πηγές μόλυνσης είναι τα μήλα και τα προϊόντα μήλου.2. Η αλκοολική ζύμωση των χυμών φρούτων καταστρέφει την πατουλίνη και, κατά συνέπεια, δεν εντοπίζεται στα προϊόντα που προέρχονται από ζύμωση, όπως ο μηλίτης και ο απίτης. Ωστόσο, πατουλίνη έχει εντοπιστεί σε προϊόντα που προέρχονται από ζύμωση και στα οποία προστέθηκε χυμός μήλου μετά τη ζύμωση. Έχει αναφερθεί ότι το ασκορβικό οξύ προκαλεί την εξαφάνιση της πατουλίνης από το χυμό μήλου, αν και οι ιδανικές συνθήκες για την αδρανοποίησή της δεν έχουν προσδιοριστεί με ακρίβεια. Η πατουλίνη είναι σχετικά σταθερή ανεξάρτητα από τη θερμοκρασία, ιδίως σε όξινο pH. Έχει αναφερθεί ότι σύντομες επεξεργασίες σε υψηλή θερμοκρασία έχουν ως αποτέλεσμα τη μείωση των συγκεντρώσεων της πατουλίνης κατά 20 % περίπου. Ωστόσο, μόνο η θερμική επεξεργασία δεν αρκεί για να εξασφαλίσει ότι το προϊόν είναι απαλλαγμένο από πατουλίνη.3. Η πατουλίνη παρουσιάζεται κυρίως σε μουχλιασμένους καρπούς, αν και η εμφάνιση μούχλας δεν σημαίνει απαραίτητα ότι θα εμφανιστεί πατουλίνη στον καρπό, αλλά δηλώνει την πιθανότητα εμφάνισής της. Σε ορισμένες περιπτώσεις, η εσωτερική ανάπτυξη μούχλας μπορεί να οφείλεται σε εισβολή εντόμου ή άλλου είδους εισβολή σε έναν κατά τα άλλα υγιή ιστό, με αποτέλεσμα να εμφανίζεται πατουλίνη σε έναν καρπό ο οποίος εξωτερικά φαίνεται ανέπαφος. Ωστόσο, είναι δυνατόν να εμφανιστεί και σε κτυπημένους καρπούς μετά από αποθήκευση σε ελεγχόμενη ατμόσφαιρα και έκθεση σε συνθήκες περιβάλλοντος, με ή χωρίς σήψη του πυρήνα. Το πλύσιμο του καρπού ή η αφαίρεση του μουχλιασμένου ιστού, αμέσως πριν από την έκθλιψη δεν αφαιρεί κατ' ανάγκη όλη την πατουλίνη που είναι παρούσα στον καρπό επειδή μπορεί να έχει μεταδοθεί και στο φαινομενικά υγιή ιστό.4. Αν και τα σπόρια πολλών μυκήτων που είναι δυνατόν να παραγάγουν πατουλίνη υπάρχουν στον καρπό όσο είναι ακόμη στο δέντρο, γενικά δεν αναπτύσσονται πριν από τη συγκομιδή. Ωστόσο, η ανάπτυξη μούχλας και η παραγωγή πατουλίνης μπορεί να εμφανιστεί στον καρπό πριν από τη συγκομιδή, εάν αυτός προσβληθεί από ασθένεια ή καταστραφεί από έντομα ή όταν συλλεχθεί για μεταποίηση καρπός που έχει πέσει στο έδαφος. Η κατάσταση του καρπού κατά τη συγκομιδή, ο τρόπος με τον οποίο γίνεται ο χειρισμός του στη συνέχεια (ιδίως κατά την αποθήκευση) και ο βαθμός στον οποίο οι συνθήκες αποθήκευσης εμποδίζουν την ανάπτυξη μούχλας, επηρεάζουν την πιθανότητα μόλυνσης από πατουλίνη του χυμού και των άλλων προϊόντων που παρασκευάζονται από νωπούς και αποθηκευμένους καρπούς.5. Οι συστάσεις για τη μείωση της μόλυνσης από πατουλίνη στο χυμό μήλου που περιλαμβάνονται σε αυτόν τον κώδικα διαιρούνται σε δύο μέρη:I. Συνιστώμενες πρακτικές με βάση την Ορθή Γεωργική Πρακτική (ΟΓΠ).II. Συνιστώμενες πρακτικές με βάση τις Ορθές Πρακτικές Μεταποίησης (ΟΠΜ).I. ΣΥΝΙΣΤΩΜΕΝΕΣ ΠΡΑΚΤΙΚΕΣ ΜΕ ΒΑΣΗ ΤΗΝ ΟΓΠΠριν από τη συγκομιδή6. Κατά τη διάρκεια της περιόδου λήθαργου των δέντρων κόψτε, αφαιρέστε και καταστρέψτε όλα τα νεκρά κλαδιά και τους μουμιοποιημένους καρπούς.7. Κλαδέψτε τα δέντρα σύμφωνα με την ορθή εμπορική πρακτική, ώστε το σχήμα του δέντρου να επιτρέπει την καλή κυκλοφορία του αέρα και τη διείσδυση του φωτός. Έτσι επιτυγχάνεται και ο σωστός ψεκασμός του δέντρου.8. Πρέπει να λαμβάνονται μέτρα για τον έλεγχο των παρασίτων και των ασθενειών που προκαλούν την άμεση σήψη του καρπού ή δημιουργούν σημεία εισόδου για τους μύκητες που παράγουν πατουλίνη. Μεταξύ αυτών περιλαμβάνονται το καρκίνωμα, η εξέλκωση (Botrytis spp και Nectria spp), η καρποκάψα, ο γεωμέτρης των οπωροφόρων δέντρων και η οπλοκάμπη.9. Ο υγρός καιρός κατά την περίοδο της πτώσης των πετάλων και της συγκομιδής μπορεί να αυξήσει τον κίνδυνο της σήψης και γι' αυτό πρέπει να λαμβάνονται κατάλληλα μέτρα, όπως η εφαρμογή μυκητοκτόνου που εμποδίζει τη βλάστηση των σπορίων και την ανάπτυξη των μυκήτων.10. Τα μήλα με φτωχή σύνθεση σε μεταλλικά στοιχεία έχουν περισσότερες πιθανότητες να παρουσιάσουν φυσιολογικές διαταραχές κατά την αποθήκευση και κατά συνέπεια είναι περισσότερο ευάλωτα σε ειδικούς τύπους σήψης, ιδίως από Gloeosporium spp και σε δευτερεύουσες σήψεις όπως η Penicillium. Επομένως, όσον αφορά τα φορτία μήλων που προορίζονται για την αγορά νωπών φρούτων και δεν ανταποκρίνονται στα συνιστώμενα πρότυπα σύνθεσης σε μεταλλικά στοιχεία, όπως προσδιορίζεται από την ανάλυση των καρπών, πρέπει να αποκλείεται η μακροχρόνια αποθήκευση, που υπερβαίνει δηλαδή τους 3-4 μήνες.11. Όταν τα επίπεδα των μεταλλικών στοιχείων στον καρπό που προορίζεται για την αγορά νωπών φρούτων είναι εκτός του βέλτιστου εύρους, η βελτίωση των επιπέδων του ασβεστίου και του φωσφόρου στον καρπό, ιδίως η αύξηση της αναλογίας ασβεστίου/καλίου με ελεγχόμενη χρήση λιπάσματος, βελτιώνει τη δομή των κυττάρων, και κατά συνέπεια περιορίζει την πιθανότητα σήψης.12. Κάθε χρόνο πρέπει να τηρείται αρχείο με τα επίπεδα σήψης για κάθε οπωρώνα, επειδή τα ιστορικά στοιχεία είναι ο καλύτερος οδηγός, προς το παρόν, για τα πιθανά επίπεδα σήψης με βάση τον οποίο διαπιστώνεται η ανάγκη εφαρμογής μυκητοκτόνου και η δυνατότητα αποθήκευσης των καρπών του οπωρώνα.Συγκομιδή και μεταφορά των καρπών13. Τα μήλα που προορίζονται για μεταποίηση κατατάσσονται σε δύο κατηγορίες:α) Καρποί από μηχανική συγκομιδή14. Η μηχανική συγκομιδή των καρπών γίνεται με τίναγμα του δέντρου και συλλογή των καρπών από το έδαφος με τα κατάλληλα μηχανήματα.15. Ο χειρισμός των καρπών πρέπει να γίνεται με πολύ μεγάλη προσοχή και πρέπει να καταβάλλεται κάθε δυνατή προσπάθεια ώστε να ελαχιστοποιείται η φυσική φθορά καθ' όλα τα στάδια των διαδικασιών της συγκομιδής και της μεταφοράς.16. Πριν από το τίναγμα των δέντρων πρέπει να απομακρύνονται από το έδαφος οι χαλασμένοι καρποί (π.χ. σάπιοι, με εκτεθειμένη σάρκα κ.λπ.) που έχουν ήδη πέσει, έτσι ώστε στη συνέχεια να συλλέγονται μόνο νωποί και υγιείς καρποί.17. Οι καρποί που συλλέγονται με μηχανική συγκομιδή πρέπει να μεταφερθούν στις μονάδες μεταποίησης εντός 3 ημερών από τη συγκομιδή τους.18. Όλοι τα μέσα συσκευασίας που χρησιμοποιούνται για τη μεταφορά των καρπών πρέπει να είναι καθαροί, στεγνοί και χωρίς καθόλου υπολείμματα.β) Καρποί για την αγορά νωπών φρούτων19. Η συγκομιδή των καρπών από οπωρώνες με ιστορικό υψηλών επιπέδων σήψης πρέπει να γίνεται ξεχωριστά και οι καρποί αυτοί να μην αποθηκεύονται.20. Το ιδανικό είναι η συγκομιδή όλων των καρπών να γίνεται σε συνθήκες ξηρού καιρού, όταν οι καρποί είναι ώριμοι, και να τοποθετούνται σε καθαρά τελάρα ή άλλα μέσα συσκευασίας (π.χ. κιβώτια) κατάλληλα για τη μεταφορά μέχρι την αποθήκευση. Τα τελάρα ή τα κιβώτια πρέπει να είναι καθαρά, να έχουν πλυθεί με καθαρό νερό υπό πίεση ή κατά προτίμηση να έχουν καθαριστεί με σαπούνι και νερό, και να έχουν απομακρυνθεί όλα τα τυχόν υπολείμματα καρπών και φύλλων. Μετά τον καθαρισμό τα τελάρα ή τα κιβώτια πρέπει να έχουν στεγνώσει πριν χρησιμοποιηθούν. Πρέπει να αποφεύγεται η έκθεση των καρπών στη βροχή.21. Πρέπει να παρέχεται ικανοποιητική εκπαίδευση και επίβλεψη ώστε να εξασφαλίζεται ορθή πρακτική συλλογής και να μην καταστρέφονται οι καρποί.22. Οι καρποί με κατεστραμμένο φλοιό ή εκτεθειμένη σάρκα, όπως και οι νεκροί καρποί, πρέπει να απορρίπτονται στον οπωρώνα κατά τη συλλογή και να ελαχιστοποιείται όσο το δυνατόν περισσότερο το κτύπημα των καρπών.23. Όλοι οι καρποί που έχουν μολυνθεί από το έδαφος, δηλαδή καρποί που έχουν πιτσιλιστεί από βροχή ή που βρίσκονται στο έδαφος, πρέπει να απορρίπτονται πριν από την αποθήκευση.24. Δεν πρέπει να συλλέγονται μαζί με τους καρπούς φύλλα, κλαδάκια κ.λπ.25. Οι καρποί πρέπει να αποθηκεύονται σε αποθήκες ψυγεία σε χρονικό διάστημα 18 ωρών από τη συγκομιδή και να ψύχονται στις συνιστώμενες θερμοκρασίες (βλέπε παραδείγματα στον πίνακα 1) σε χρονικό διάστημα 3-4 ημερών από τη συλλογή.ΠΙΝΑΚΑΣ 1 Παραδείγματα συνιστώμενων θερμοκρασιών για την αποθήκευση των μήλων στον ατμοσφαιρικό αέρα>ΘΕΣΗ ΠΙΝΑΚΑ>26. Κατά τη μεταφορά και την αποθήκευση πρέπει να λαμβάνονται κατάλληλα μέτρα ώστε να αποφεύγεται η μόλυνση από το έδαφος.27. Κατά το χειρισμό και τη μεταφορά των τελάρων και των κιβωτίων στον οπωρώνα, καθώς και μεταξύ του οπωρώνα και του αποθηκευτικού χώρου, πρέπει να αποδίδεται ιδιαίτερη προσοχή ώστε να αποφεύγεται η μόλυνση τους από το έδαφος και να ελαχιστοποιείται η πιθανότητα φυσικής φθοράς του καρπού π.χ. κτυπήματα των καρπών.28. Μετά τη συγκομιδή οι καρποί δεν πρέπει να παραμένουν στον οπωρώνα κατά τη διάρκεια της νύκτας, αλλά να μεταφέρονται σε σταθερή επιφάνεια, κατά προτίμηση καλυμμένη.Χειρισμός μετά τη συγκομιδή και πρακτικές αποθήκευσης για τους καρπούς που προορίζονται για την αγορά νωπών φρούτων29. Ο χειρισμός όλων των καρπών, είτε προορίζονται για την αγορά νωπών φρούτων είτε για μεταποίηση, πρέπει να γίνεται με τη μεγαλύτερη δυνατή προσοχή και να καταβάλλεται κάθε προσπάθεια για να ελαχιστοποιηθεί η πιθανότητα φυσικής φθοράς π.χ. το κτύπημα σε όλα τα στάδια μετά τη συγκομιδή και πριν από τη μεταποίηση.30. Οι καλλιεργητές μήλων και οι παραγωγοί χυμού, που δεν διαθέτουν ελεγχόμενες εγκαταστάσεις αποθήκευσης, πρέπει να φροντίζουν ώστε η έκθλιψη των καρπών που προορίζονται για χυμό να γίνεται το συντομότερο δυνατόν μετά τη συλλογή.31. Στην περίπτωση αποθήκευσης σε ελεγχόμενη ατμόσφαιρα πρέπει να εξασφαλίζεται ότι οι αποθηκευτικοί χώροι έχουν ελεγχθεί όσον αφορά την αεροστεγανότητα, κατά περίπτωση, και ότι όλος ο εξοπλισμός παρακολούθησης έχει ελεγχθεί πριν από την έναρξη της συγκομιδής. Οι αποθηκευτικοί χώροι πρέπει να έχουν ψυχθεί πριν από τη χρήση.32. Εάν απαιτείται, είναι δυνατόν να γίνουν επεμβάσεις με μυκητοκτόνα μετά τη συγκομιδή, σύμφωνα με τις διατάξεις της σχετικής κοινοτικής νομοθεσίας.33. Τα επίπεδα σήψης των αποθηκευμένων μήλων πρέπει να εξετάζονται τακτικά, τουλάχιστον μία φορά το μήνα· πρέπει να τηρείται αρχείο των επιπέδων αυτών κάθε χρόνο. Η διαδικασία δειγματοληψίας που χρησιμοποιείται πρέπει να ελαχιστοποιεί τον κίνδυνο ατμοσφαιρικών αλλαγών στον αποθηκευτικό χώρο (βλέπε παράγραφο 36).34. Τυχαία δείγματα καρπών πρέπει να τοποθετούνται σε κατάλληλους συσκευασίες (π.χ. δίχτυα) κοντά στα παράθυρα ελέγχου ώστε να είναι δυνατή η παρακολούθηση της κατάστασης των καρπών κατά την περίοδο της αποθήκευσης (βλέπε παράγραφο 35). Πρέπει να εξετάζονται δείγματα καρπών σχετικά με το επίπεδο σήψης, τη γενική κατάσταση των καρπών και τη διάρκεια αποθήκευσης, τουλάχιστον κάθε μήνα. Μικρότερα διαστήματα συνιστώνται στις περιπτώσεις που οι συνθήκες αποθήκευσης των καρπών δεν είναι ιδανικές και/ή στις περιπτώσεις που η προβλεπόμενη διάρκεια αποθήκευσης των καρπών είναι μικρότερη των 3 μηνών, λόγω των κακών συνθηκών ανάπτυξης ή/και συγκομιδής.35. Όταν τα δείγματα εμφανίζουν προβλήματα που αφορούν την κατάσταση των καρπών, πρέπει να λαμβάνονται κατάλληλα μέτρα για την απομάκρυνση των καρπών πριν παρουσιαστεί εκτεταμένη φθορά.36. Οι μύκητες κανονικά αναπτύσσονται σε θερμό περιβάλλον. Η γρήγορη ψύξη και η διατήρηση των κατάλληλων ατμοσφαιρικών συνθηκών στους αποθηκευτικούς χώρους θα βελτιώσουν την κατάσταση των καρπών. Το ιδανικό είναι οι καρποί να αποθηκευτούν και να ψυχθούν σε θερμοκρασία μικρότερη των 5 °C σε διάστημα 3-4 ημερών και σε βέλτιστες θερμοκρασίες κατά τις επόμενες 2 ημέρες. Οι συνθήκες ελεγχόμενης ατμόσφαιρας πρέπει να επιτυγχάνονται σε χρονικό διάστημα 7-10 ημερών από την έναρξη της αποθήκευσης και τα πολύ χαμηλά επίπεδα οξυγόνου (δηλαδή κάτω του 1,8 %) να δημιουργούνται μέσα στο χρονικό διάστημα των επόμενων 7 ημερών.Διαλογή μετά την αποθήκευση καρπών για την αγορά νωπών φρούτων ή για την παρασκευή χυμού37. Όλοι οι σαπισμένοι καρποί, ακόμη και εκείνοι με μικρή επιφάνεια σήψης, πρέπει να απομακρύνονται και οι ακέραιοι καρποί να φυλάσσονται σε καθαρά μέσα συσκευασίας.38. Όταν οι συσκευασίες απομακρύνονται από το χώρο αποθήκευσης για να γίνει η διαλογή των καρπών για τη λιανική πώληση, οι συσκευασίες με τους καρπούς που προορίζονται για παρασκευή χυμού πρέπει να χαρακτηρίζονται με ειδική σήμανση και να επανατοποθετούνται στις αποθήκες ψυγεία εντός χρονικού διαστήματος 12 ωρών από τη διαλογή. Ο χρόνος κατά τον οποίο ο καρπός παραμένει σε θερμοκρασία περιβάλλοντος πρέπει να περιορίζεται στο ελάχιστο. Ιδανικά, οι καρποί που προορίζονται για την παραγωγή χυμού πρέπει να φυλάσσονται σε θερμοκρασία <  5 °C στο διάστημα που μεσολαβεί από την απομάκρυνση από τον αποθηκευτικό χώρο έως την παρασκευή του χυμού και να χρησιμοποιούνται το συντομότερο δυνατόν.39. Οι καρποί που πρόκειται να αποσταλούν στα εργοστάσια παρασκευής χυμού, πρέπει να χρησιμοποιούνται το συντομότερο δυνατόν και εντός του χρόνου αποθήκευσης που συνιστάται για τους καρπούς που προέρχονται από τον ίδιο αποθηκευτικό χώρο. Οποιοδήποτε κτύπημα ευνοεί την ανάπτυξη πατουλίνης και γι' αυτό πρέπει να περιορίζεται στο ελάχιστο, ιδίως εάν οι καρποί πρόκειται να αποθηκευτούν για χρονικό διάστημα μεγαλύτερο των 24 ωρών σε θερμοκρασία περιβάλλοντος πριν από την παρασκευή χυμού.II. ΣΥΝΙΣΤΩΜΕΝΕΣ ΠΡΑΚΤΙΚΕΣ ΜΕ ΒΑΣΗ ΤΙΣ ΟΠΜΜεταφορά, έλεγχος και έκθλιψη των καρπώνΜηχανική συγκομιδή καρπών και καρποί που προορίζονται για την αγορά νωπών φρούτωνα) Καρποί που προορίζονται για την αγορά νωπών φρούτων40. Οι αποθηκευμένοι καρποί πρέπει να μεταφέρονται από την αποθήκη ψυγείο στη μονάδα μεταποίησης μέσα στο συντομότερο δυνατό χρονικό διάστημα (ιδανικά σε λιγότερο από 24 ώρες εκτός εάν βρίσκονται σε ψυγεία).41. Οι ποικιλίες με ανοικτό κάλυκα είναι ιδιαίτερα ευάλωτες στις σήψεις του πυρήνα. Στις ποικιλίες αυτές πρέπει να γίνεται τακτικός έλεγχος για εσωτερικές σήψεις αμέσως πριν από την έκθλιψη. Κατά προτίμηση πρέπει να γίνεται κατάλληλη τυχαία δειγματοληψία από κάθε παρτίδα καρπών. Σε κάθε μήλο πρέπει να γίνεται εγκάρσια τομή και να εξετάζεται η πιθανότητα μυκηλιακής ανάπτυξης και στα δύο ημισφαίρια. Εάν η συχνότητα των σήψεων του πυρήνα υπερβαίνει ένα συμφωνημένο επίπεδο, το φορτίο δεν πρέπει να χρησιμοποιείται για την παρασκευή χυμού. Η μονάδα μεταποίησης καθορίζει τη μέγιστη αναλογία των καρπών που είναι δυνατόν να έχουν σημάδια σήψης, λαμβανομένης υπόψη της ικανότητας της μονάδας να αφαιρέσει τους προσβεβλημένους καρπούς κατά την επιθεώρηση πριν από τη μεταποίηση. Εάν το αποτέλεσμα είναι μεγαλύτερο από την αναλογία αυτή, ολόκληρο το φορτίο των καρπών πρέπει να απορρίπτεται.42. Κατά την άφιξη στο εργοστάσιο πρέπει να ελέγχεται η ποιότητα του καρπού, ιδίως εάν υπάρχουν ενδείξεις τόσο εξωτερικής όσο και εσωτερικής φθοράς από μούχλα (βλέπε παράγραφο 43).β) Μηχανική συγκομιδή καρπών και καρποί που προορίζονται για την αγορά νωπών φρούτων43. Κατά τη διαδικασία μεταποίησης και πριν από την έκθλιψη, πρέπει να γίνεται προσεκτική διαλογή των καρπών για να αφαιρούνται εκείνοι που είναι εμφανές ότι έχουν προσβληθεί από μούχλα (δειγματοληπτικός έλεγχος για εσωτερική φθορά από μούχλα, όπως αναφέρεται στην παράγραφο 41) και οι υπόλοιποι πρέπει να πλένονται καλά με πόσιμο νερό ή με νερό που έχει υποστεί κατάλληλη επεξεργασία.44. Τα πιεστήρια και ο υπόλοιπος βιομηχανικός εξοπλισμός πρέπει να καθαρίζονται και να απολυμαίνονται σύμφωνα με τις βιομηχανικές "ορθές πρακτικές". Τα πιεστήρια για την έκθλιψη των καρπών πρέπει γενικά να πλένονται με νερό υπό πίεση από υδροσωλήνες, να απολυμαίνονται με την εφαρμογή κατάλληλων απολυμαντικών και τέλος να ξεπλένονται με πόσιμο κρύο νερό. Σε ορισμένες εγκαταστάσεις, που λειτουργούν σχεδόν χωρίς διακοπή, αυτή η διαδικασία καθαρισμού πρέπει να γίνεται κατά προτίμηση μία φορά σε κάθε βάρδια ή μία φορά την ημέρα.45. Μετά την έκθλιψη, δείγματα χυμού πρέπει να αποστέλλονται για ανάλυση. Σε αντιπροσωπευτικό δείγμα του όγκου παραγωγής πρέπει να γίνεται ανάλυση για πατουλίνη με κατάλληλη μέθοδο σε εργαστήριο διαπιστευμένο για την πραγματοποίηση αυτού του είδους των αναλύσεων.46. Ο χυμός πρέπει κατά προτίμηση να ψύχεται σε <  5 °C και να διατηρείται κρύος, καθώς και σε ατμόσφαιρα με χαμηλή περιεκτικότητα οξυγόνου, μέχρι τη συμπύκνωση, τη συσκευασία ή την παστερίωση.47. Ο χυμός πρέπει να αποστέλλεται για συσκευασία μόνο εάν μετά τις αναλύσεις επιβεβαιώνεται ότι το επίπεδο της πατουλίνης είναι μικρότερο από το ανώτατο όριο.Συσκευασία και τελική επεξεργασία του χυμού48. Οι μύκητες που μπορούν να παραγάγουν πατουλίνη, είναι πιθανόν να εμφανιστούν μαζί με άλλους μύκητες και ζυμομύκητες, ιδίως στους χυμούς που δεν προέρχονται από συμπύκνωση. Είναι πολύ σημαντικό να αποτραπεί η ανάπτυξη τέτοιου είδους οργανισμών κατά τη μεταφορά και την αποθήκευση ώστε να μην υπάρξει αλλοίωση του προϊόντος και ταυτόχρονα να αποτραπεί η παραγωγή πατουλίνης.49. Εάν ο χυμός πρόκειται να συντηρηθεί για μια ορισμένη περίοδο πριν χρησιμοποιηθεί, η θερμοκρασία πρέπει να είναι 5 °C ή μικρότερη, για να περιοριστεί η μικροβιακή ανάπτυξη.50. Οι περισσότεροι χυμοί υποβάλλονται σε θερμική επεξεργασία για να εξασφαλιστεί η καταστροφή των ενζύμων και των οργανισμών που προκαλούν αλλοιώσεις. Πρέπει να αναγνωριστεί ότι ενώ οι διαδικασίες αυτές καταστρέφουν γενικά τα σπόρια των μυκήτων και τα βλαστικά μυκήλια, δεν καταστρέφουν την πατουλίνη που έχει ήδη δημιουργηθεί.Ποιοτική αξιολόγηση του χυμού51. Στις προδιαγραφές που αφορούν την αγορά χυμού μήλου ή συμπυκνωμένου χυμού μήλου πρέπει να περιλαμβάνεται το ανώτατο όριο περιεκτικότητας σε πατουλίνη με βάση μια κατάλληλη μέθοδο ανάλυσης σύμφωνα με τις διατάξεις που ορίζονται στην οδηγία 2003/78/ΕΚ της Επιτροπής (ΕΕ L 203 της 12.8.2003, σ. 40), για τη θέσπιση μεθόδων δειγματοληψίας και ανάλυσης για τους επίσημους ελέγχους των επιπέδων πατουλίνης στα τρόφιμα.52. Πρέπει να υπάρχει σχέδιο τυχαίας δειγματοληψίας του προϊόντος ώστε να εξασφαλίζεται ότι το τελικό προϊόν βρίσκεται εντός του ανώτατου ορίου για την πατουλίνη.53. Ο συσκευαστής πρέπει να είναι βέβαιος ότι ο προμηθευτής του χυμού εφαρμόζει τις συστάσεις που προαναφέρονται.54. Κατά την ποιοτική αξιολόγηση του χυμού μήλου που γίνεται από το συσκευαστή πρέπει να ελέγχεται ο βαθμός BRIX, η οξύτητα, το άρωμα, το χρώμα, η θολότητα κ.λπ. Η μικροβιολογική ποιότητα πρέπει να παρακολουθείται προσεκτικά επειδή όχι μόνο δηλώνει το επίπεδο κινδύνου από οργανισμούς που είναι πιθανόν να παραγάγουν πατουλίνη, αλλά και το επίπεδο υγιεινής των προηγούμενων σταδίων του κύκλου παραγωγής.55. Περαιτέρω έλεγχοι πρέπει να πραγματοποιούνται στο συσκευασμένο προϊόν για να εξασφαλίζεται ότι δεν υπήρξε φθορά στο στάδιο της συσκευασίας.Συμπέρασμα56. Αυτός ο Κώδικας Πρακτικής περιλαμβάνει γενικές αρχές για την αποτροπή της δημιουργίας πατουλίνης στο χυμό μήλου. Είναι σημαντικό οι γενικές αυτές αρχές να κυρωθούν από τις εθνικές αρχές, αφού ληφθούν υπόψη οι τοπικές ποικιλίες μήλων, το κλίμα, οι εγκαταστάσεις αποθήκευσης και οι συνθήκες παραγωγής, για να είναι χρήσιμες στους καλλιεργητές και στους μεταποιητές.57. Συνιστάται ένα σύστημα διαχείρισης μετά τη συγκομιδή, με βάση το HACCP, για τη μείωση της πατουλίνης στο χυμό μήλου.


title: Σύσταση του Συμβουλίου, της 19ης Δεκεμβρίου 2016, όσον αφορά τις Διαδρομές Αναβάθμισης των Δεξιοτήτων: Νέες Ευκαιρίες για Ενηλίκους

text:
               24.12.2016

               EL

               Επίσημη Εφημερίδα της Ευρωπαϊκής Ένωσης

               C 484/1

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 19ης Δεκεμβρίου 2016
   όσον αφορά τις Διαδρομές Αναβάθμισης των Δεξιοτήτων: Νέες Ευκαιρίες για Ενηλίκους
   (2016/C 484/01)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 165 και 166,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στη σημερινή κοινωνία, όλοι χρειάζεται να διαθέτουν ένα ευρύ φάσμα δεξιοτήτων, γνώσης και ικανοτήτων, συμπεριλαμβανομένου ενός ικανοποιητικού επιπέδου γραμματισμού, αριθμητισμού και ψηφιακών ικανοτήτων, προκειμένου να αξιοποιήσουν πλήρως το δυναμικό τους, να διαδραματίσουν ενεργό ρόλο στην κοινωνία και να αναλάβουν τις ευθύνες τους ως μέλη της κοινωνίας και ως πολίτες. Οι εν λόγω δεξιότητες, γνώσεις και ικανότητες έχουν επίσης ζωτική σημασία για την πρόσβαση και την πρόοδο στην αγορά εργασίας, καθώς και για τη συμμετοχή σε περαιτέρω εκπαίδευση και κατάρτιση.

               (2)

               Όλο και περισσότερο, οι κενές θέσεις εργασίας απαιτούν τόσο υψηλότερο επίπεδο, όσο και ευρύτερο φάσμα δεξιοτήτων. Στο μέλλον θα υπάρχουν λιγότερες θέσεις εργασίας που απαιτούν στοιχειώδεις δεξιότητες. Ακόμα και οι θέσεις εργασίας που παραδοσιακά απαιτούσαν χαμηλού επιπέδου προσόντα ή και καθόλου προσόντα γίνονται όλο και πιο απαιτητικές. Η μεγάλη πλειοψηφία των θέσεων εργασίας απαιτεί κάποιο επίπεδο ψηφιακών ικανοτήτων και ένας ολοένα αυξανόμενος αριθμός θέσεων εργασίας που απαιτούν στοιχειώδεις δεξιότητες απαιτεί ορισμένες βασικές ή γενικές δεξιότητες (όπως επικοινωνία, επίλυση προβλημάτων, συνεργατικότητα και συναισθηματική ευφυΐα).

               (3)

               Το 2015 υπήρχαν 64 εκατομμύρια άτομα, πάνω από το ένα τέταρτο του πληθυσμού της Ένωσης ηλικίας 25 έως 64 ετών, τα οποία είχαν εγκαταλείψει την αρχική εκπαίδευση και κατάρτιση έχοντας ολοκληρώσει, το πολύ, την κατώτερη βαθμίδα δευτεροβάθμιας εκπαίδευσης. Παρά το ότι δεν υπάρχουν τα μέσα για να μετρηθούν τα επίπεδα των βασικών δεξιοτήτων των εν λόγω ατόμων, σύμφωνα με την έρευνα του Οργανισμού Οικονομικής Συνεργασίας και Ανάπτυξης (ΟΟΣΑ) για τις δεξιότητες των ενηλίκων («PIAAC»), η οποία μέτρησε επίπεδα γραμματισμού, αριθμητισμού και επίλυσης προβλημάτων σε πλούσια τεχνολογικά περιβάλλοντα, φαίνεται ότι σε 20 κράτη μέλη εμφανίζονται παρόμοια ποσοστά ενηλίκων ηλικίας 16 έως 65 ετών που παρουσίασαν τις χαμηλότερες επιδόσεις επάρκειας βασικών δεξιοτήτων.

               (4)

               Επιπλέον, τα στοιχεία του Προγράμματος Διεθνούς Αξιολόγησης Μαθητών (PISA) του ΟΟΣΑ για το 2013 επισημαίνουν το σημαντικό ποσοστό των δεκαπεντάχρονων με χαμηλές επιδόσεις στην ανάγνωση (17,8 %), στα μαθηματικά (22,1 %) και στις θετικές επιστήμες (16,6 %). Τα εν λόγω αποτελέσματα παραμένουν πάνω από το επίπεδο αναφοράς 15 % του τομέα Εκπαίδευσης και Κατάρτισης 2020 (EΚ 2020).

               (5)

               Η PIAAC δείχνει ότι οι ενήλικες με υψηλότερο επίπεδο στις δεξιότητες γραμματισμού, αριθμητισμού και επίλυσης προβλημάτων σε πλούσια τεχνολογικά περιβάλλοντα τείνουν να έχουν μεγαλύτερη επιτυχία στην αγορά εργασίας. Ταυτόχρονα, το 20 έως 25 % των Ευρωπαίων ενηλίκων ηλικίας μεταξύ 16 και 65 ετών με χαμηλά επίπεδα επάρκειας όσον αφορά τις εν λόγω δεξιότητες είναι λιγότερο πιθανό να συμμετάσχουν στη μάθηση ή να συμμετάσχουν πλήρως στην οικονομία και κοινωνία που εξελίσσονται ψηφιακά. Αντιμετωπίζουν μεγαλύτερο κίνδυνο ανεργίας, αυξημένη συχνότητα εμφάνισης φτώχειας και κοινωνικού αποκλεισμού, υψηλότερους κινδύνους υγείας και χαμηλότερο προσδόκιμο ζωής, ενώ τα παιδιά τους αντιμετωπίζουν υψηλότερο κίνδυνο χαμηλών σχολικών επιδόσεων.

               (6)

               Άτομα με χαμηλό επίπεδο προσόντων και με θεμελιώδεις αδυναμίες σε βασικές δεξιότητες μπορεί να αποτελούν υψηλό ποσοστό των ανέργων (ιδίως των μακροχρόνια ανέργων) και άλλων ευάλωτων ομάδων, για παράδειγμα εργαζόμενων μεγαλύτερης ηλικίας, οικονομικώς ανενεργών ατόμων και υπηκόων τρίτων χωρών. Οι εν λόγω αδυναμίες δυσχεραίνουν ακόμη περισσότερο την είσοδο ή την επιστροφή στην αγορά εργασίας.

               (7)

               Οι πολιτικές των κρατών μελών για τη μείωση της πρόωρης εγκατάλειψης της εκπαίδευσης και κατάρτισης σύμφωνα με τη σύσταση του Συμβουλίου της 28ης Ιουνίου 2011 (1) και τα συμπεράσματα του Συμβουλίου της 23ης Νοεμβρίου 2015 σχετικά με πολιτικές για τη μείωση της πρόωρης εγκατάλειψης του σχολείου, οι οποίες βασίζονται σε μέτρα πρόληψης, παρέμβασης και αντιστάθμισης, έχουν θετικό αντίκτυπο. Το 2015, το μέσο ποσοστό πρόωρης εγκατάλειψης του σχολείου στην Ένωση μεταξύ ατόμων ηλικίας 18 έως 24 ετών ήταν περίπου μία ποσοστιαία μονάδα κάτω από τον πρωταρχικό στόχο του 10 % της στρατηγικής «Ευρώπη 2020», αλλά με μεγάλες διακυμάνσεις μεταξύ των κρατών μελών. Ακόμη και αν επιτυγχανόταν ο στόχος αυτός, το υπόλοιπο 10 % των ατόμων θα ενηλικιωνόταν αντιμετωπίζοντας σοβαρά προβλήματα πρόσβασης σε θέσεις εργασίας που δεν είναι πρόσκαιρες. Επιπλέον, εξακολουθεί να υπάρχει μεγάλος αριθμός ατόμων ηλικίας 25 ετών και άνω που εγκατέλειψαν πρόωρα το σχολείο, πολλοί εκ των οποίων είναι υπήκοοι τρίτων χωρών και άλλα άτομα με υπόβαθρο μεταναστευτικό ή από μειονεκτούντα περιβάλλοντα.

               (8)

               Η συμμετοχή στη διά βίου μάθηση των ενηλίκων με χαμηλό επίπεδο προσόντων παραμένει τέσσερις φορές χαμηλότερη από εκείνη των αποφοίτων τριτοβάθμιας εκπαίδευσης. Η πρόσβαση σε ευκαιρίες διά βίου μάθησης εξακολουθεί να χαρακτηρίζεται από ανισότητες μεταξύ των κοινωνικοοικονομικών ομάδων και ορισμένες πληθυσμιακές ομάδες σε ηλικία εργασίας, ιδίως οι υπήκοοι τρίτων χωρών, έχουν λιγότερη πρόσβαση. Η ενθάρρυνση της ευρείας και χωρίς αποκλεισμούς συμμετοχής αποτελεί επομένως το κλειδί για την επιτυχία των μέτρων αναβάθμισης των δεξιοτήτων. Είναι επίσης ουσιαστικής σημασίας οι προσπάθειες για προσέγγιση ατόμων που μπορεί να χρειάζονται ειδικά κίνητρα, υποστήριξη και διά βίου καθοδήγηση, ειδικά εκείνα που είναι πιο απομακρυσμένα από την αγορά εργασίας ή εκπαίδευσης και κατάρτισης.

               (9)

               Οι Διαδρομές Αναβάθμισης των Δεξιοτήτων σκοπό έχουν να στοχεύουν στους ενήλικες με χαμηλό επίπεδο δεξιοτήτων, γνώσεων και ικανοτήτων οι οποίοι δεν είναι επιλέξιμοι προς στήριξη στο πλαίσιο των Εγγυήσεων για τη Νεολαία (2) και να παρέχουν σε αυτούς ευέλικτες ευκαιρίες για τη βελτίωση του γραμματισμού, του αριθμητισμού και της ψηφιακής ικανότητάς τους και προκειμένου να προχωρήσουν σε υψηλότερα επίπεδα του Ευρωπαϊκού Πλαισίου Επαγγελματικών Προσόντων (ΕΠΕΠ) τα οποία απαντούν στις απαιτήσεις της αγοράς εργασίας και της ενεργού συμμετοχής στην κοινωνία. Αυτό θα μπορούσε να επιτευχθεί με την παροχή εκπαίδευσης και κατάρτισης σε κατάλληλα μαθησιακά περιβάλλοντα στα οποία κατάλληλα καταρτισμένοι εκπαιδευτικοί και εκπαιδευτές εφαρμόζουν μεθόδους διδασκαλίας για ενήλικες και αξιοποιούν τις δυνατότητες της ψηφιακής μάθησης.

               (10)

               Λαμβάνοντας υπόψη την εθνική νομοθεσία, τις συνθήκες και τους διαθέσιμους πόρους, τα κράτη μέλη μπορούν να εστιάσουν τις διαδρομές αναβάθμισης των δεξιοτήτων στις ομάδες-στόχους που έχουν επιλεγεί ως προτεραιότητα. Θα μπορούσαν να εφαρμόζονται σύμφωνα με τις λεπτομέρειες εφαρμογής που θα θεσπίσουν τα κράτη μέλη και με βάση τη δέσμευση και το ενδιαφέρον του ενδιαφερομένου να συμμετάσχει.

               (11)

               Η ενίσχυση των δεξιοτήτων και των ικανοτήτων των ενηλίκων συμβάλλει σημαντικά στην επίτευξη των στρατηγικών στόχων της στρατηγικής «Ευρώπη 2020», όπως αποτυπώνεται στον κύκλο πολιτικής του Ευρωπαϊκού Εξαμήνου.

               (12)

               Ο Χάρτης των Θεμελιωδών Δικαιωμάτων της Ευρωπαϊκής Ένωσης αναγνωρίζει ότι κάθε πρόσωπο έχει δικαίωμα στην εκπαίδευση και στην πρόσβαση στην επαγγελματική και συνεχή κατάρτιση.

               (13)

               Οι στόχοι των Ηνωμένων Εθνών για τη βιώσιμη ανάπτυξη του 2015 είναι να εξασφαλιστεί ότι όλοι οι νέοι και σημαντικό ποσοστό των ενηλίκων, άνδρες και γυναίκες, θα διαθέτουν γνώσεις γραμματισμού και αριθμητικής έως το 2030.

               (14)

               Η σύσταση 2006/962/EΚ του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, σχετικά με τις βασικές ικανότητες της διά βίου μάθησης (3) παρέχει ένα πλαίσιο αναφοράς που στηρίζει τα κράτη μέλη ώστε να εξασφαλίσουν ότι, μέχρι το τέλος της αρχικής εκπαίδευσης και κατάρτισης, οι νέοι θα έχουν αναπτύξει τις βασικές ικανότητες που θα τους προετοιμάσουν για την ενήλικη ζωή, την περαιτέρω μάθηση και τον επαγγελματικό βίο. Το εν λόγω πλαίσιο υποστηρίζει επίσης τα κράτη μέλη ώστε να εξασφαλίσουν ότι οι ενήλικες θα μπορούν να αναπτύσσουν και να ενημερώνουν τις βασικές ικανότητές τους καθ’ όλη τη διάρκεια της ζωής τους.

               (15)

               Το Ευρωπαϊκό Πλαίσιο Ψηφιακών Ικανοτήτων για Πολίτες παρέχει ένα κοινό ευρωπαϊκό πλαίσιο αναφοράς ως προς την έννοια και τη σημασία των ψηφιακών γνώσεων στη σύγχρονη κοινωνία και ορίζει τις ικανότητες και τα επίπεδά τους σε πέντε βασικούς τομείς.

               (16)

               Η σύσταση του Ευρωπαϊκού Κοινοβουλίου και του Συμβουλίου, της 23ης Απριλίου 2008, σχετικά με τη θέσπιση Ευρωπαϊκού Πλαισίου Επαγγελματικών Προσόντων για τη διά βίου μάθηση (4) δημιούργησε ένα κοινό πλαίσιο αναφοράς προσόντων οκτώ επιπέδων, εκπεφρασμένο υπό μορφή μαθησιακών αποτελεσμάτων τα οποία μπορούν να επιτευχθούν μέσω διάφορων διαδρομών της τυπικής, μη τυπικής και άτυπης μάθησης.

               (17)

               Η κοινή έκθεση του Συμβουλίου και της Επιτροπής για την εφαρμογή του στρατηγικού πλαισίου για την ευρωπαϊκή συνεργασία στον τομέα της εκπαίδευσης και της κατάρτισης (ΕΚ 2020) έδωσε προτεραιότητα στον τομέα της εκπαίδευσης των ενηλίκων, μεταξύ άλλων στην παροχή γραμματισμού, αριθμητισμού και ψηφιακών δεξιοτήτων, καθώς και στην επαρκή εξασφάλιση μιας δεύτερης ευκαιρίας, έτσι ώστε όσοι δεν διαθέτουν προσόντα στο επίπεδο 4 του ΕΠΕΠ να μπορέσουν να αποκτήσουν ένα επαγγελματικό προσόν του ΕΠΕΠ. Η εν λόγω κοινή έκθεση περιλαμβάνει επίσης μεσοπρόθεσμα αποτελέσματα για την επαγγελματική εκπαίδευση και κατάρτιση («ΕΕΚ»), συμπεριλαμβανομένης της βελτίωση της πρόσβασης στα επαγγελματικά προσόντα για όλους, μέσω πιο ευέλικτων και διαπερατών συστημάτων ΕΕΚ, ιδίως με την παροχή αποτελεσματικών και ολοκληρωμένων υπηρεσιών προσανατολισμού και τη δυνατότητα επικύρωσης της μη τυπικής και της άτυπης μάθησης.

               (18)

               Στη σύσταση του Συμβουλίου της 20ής Δεκεμβρίου 2012 για την επικύρωση της μη τυπικής και της άτυπης μάθησης (5), τα κράτη μέλη κλήθηκαν να διαμορφώσουν έως το 2018 ένα εθνικό πλαίσιο για την επικύρωση (ταυτοποίηση, τεκμηρίωση, αξιολόγηση και πιστοποίηση) της μη τυπικής και άτυπης μάθησης. Αυτό περιλαμβάνει δυνατότητες προς τους ανέργους ή όσους αντιμετωπίζουν τον κίνδυνο της ανεργίας να διενεργούν έναν «έλεγχο δεξιοτήτων» για να προσδιορίζουν τις γνώσεις, τις δεξιότητες και τις ικανότητές τους.

               (19)

               Η σύσταση του Συμβουλίου, της 22ας Απριλίου 2013, για τη θέσπιση εγγυήσεων για τη νεολαία συνιστά οι νέοι κάτω των 25 ετών να λαμβάνουν καλής ποιότητας προσφορά απασχόλησης, συνεχή εκπαίδευση, μαθητεία ή άσκηση εντός τεσσάρων μηνών από τη στιγμή που καθίστανται άνεργοι ή εξέρχονται από την τυπική εκπαίδευση. Καλεί τα κράτη μέλη να προσφέρουν σε άτομα που εγκαταλείπουν πρόωρα το σχολείο και σε νέους χαμηλής ειδίκευσης προοπτικές επιστροφής στην εκπαίδευση και την κατάρτιση ή εκπαιδευτικά προγράμματα δεύτερης ευκαιρίας τα οποία παρέχουν μαθησιακά περιβάλλοντα που ανταποκρίνονται στις ειδικές τους ανάγκες και τους δίνουν τη δυνατότητα να αποκτήσουν τα τυπικά προσόντα που δεν μπόρεσαν να αποκτήσουν.

               (20)

               Η σύσταση του Συμβουλίου, της 15ης Φεβρουαρίου 2016, για την ένταξη των μακροχρόνια ανέργων στην αγορά εργασίας (6) συνιστά να προσφέρονται στους μακροχρόνια ανέργους εξατομικευμένες αναλυτικές αξιολογήσεις και καθοδήγηση, καθώς και συμφωνία ένταξης στην εργασία, η οποία περιλαμβάνει εξατομικευμένη προσφορά υπηρεσιών και τον καθορισμό ενός ενιαίου σημείου επαφής, το αργότερο μόλις συμπληρώσουν 18 μήνες ανεργίας.

               (21)

               Η σύσταση 2008/867/EΚ της Επιτροπής, της 3ης Οκτωβρίου 2008, σχετικά με την ενεργητική ένταξη των ατόμων που είναι αποκλεισμένα από την αγορά εργασίας (7) καλεί τα κράτη μέλη να επεκτείνουν και να βελτιώσουν την επένδυση στο ανθρώπινο δυναμικό μέσω της εφαρμογής πολιτικών εκπαίδευσης και κατάρτισης χωρίς αποκλεισμούς, συμπεριλαμβανομένης της εφαρμογής αποτελεσματικών στρατηγικών διά βίου μάθησης, και να προσαρμόζουν τα συστήματα εκπαίδευσης και κατάρτισης στις νέες απαιτήσεις ικανοτήτων και στην ανάγκη για ψηφιακές δεξιότητες.

               (22)

               Το Συμβούλιο, στα συμπεράσματά του της 5ης και 6ης Ιουνίου 2014 για την ένταξη των υπηκόων τρίτων χωρών που διαμένουν νομίμως στην Ένωση, επιβεβαίωσε εκ νέου τις κοινές βασικές αρχές για την πολιτική ένταξης των μεταναστών στην ΕΕ, που εγκρίθηκαν το 2004, μία εκ των οποίων είναι ότι «οι προσπάθειες στον τομέα της εκπαίδευσης είναι ζωτικής σημασίας για την προετοιμασία των μεταναστών, και ιδίως των παιδιών των μεταναστών, ώστε η συμμετοχή τους στην κοινωνία να είναι πιο επιτυχής και πιο ενεργή».

               (23)

               Με το ψήφισμα του Συμβουλίου, της 21ης Νοεμβρίου 2008, για την καλύτερη ένταξη του διά βίου προσανατολισμού στις στρατηγικές της διά βίου εκπαίδευσης (8), καλούνται τα κράτη μέλη να αξιοποιήσουν τις τέσσερις κατευθυντήριες γραμμές για τη στήριξη της διά βίου μεταλλαγής της σταδιοδρομίας των πολιτών: ενθάρρυνση της διά βίου απόκτησης δεξιοτήτων διαχείρισης σταδιοδρομίας, διευκόλυνση της πρόσβασης όλων των πολιτών στις υπηρεσίες επαγγελματικού προσανατολισμού, ανάπτυξη της διασφάλισης της ποιότητας της παροχής προσανατολισμού και ενθάρρυνση του συντονισμού και της συνεργασίας μεταξύ των διάφορων εθνικών, περιφερειακών και τοπικών φορέων.

               (24)

               Παρά τις προσπάθειες αυτές, η πρόσβαση και η συμμετοχή των ενηλίκων με χαμηλό επίπεδο προσόντων σε ευκαιρίες εκπαίδευσης και κατάρτισης εξακολουθεί να αποτελεί πρόκληση. Οι ενεργητικές πολιτικές για την αγορά εργασίας αποσκοπούν στην εξεύρεση εργασίας από τους ανέργους το ταχύτερο δυνατόν, αλλά δεν παρέχουν πάντοτε ευέλικτες εξατομικευμένες ευκαιρίες για την αναβάθμιση των δεξιοτήτων τους. Λίγες δημόσιες πολιτικές ανταποκρίνονται στην ανάγκη αναβάθμισης των δεξιοτήτων για άτομα που ήδη εργάζονται, με αποτέλεσμα να κινδυνεύουν να απαξιωθούν οι δεξιότητές τους και να χάσουν τη θέση εργασίας τους, ενώ από την άλλη τα άτομα που είναι περισσότερο απομακρυσμένα από την αγορά εργασίας έχουν μεγαλύτερη ανάγκη αναβάθμισης των δεξιοτήτων τους, αλλά η προσέγγισή τους είναι δυσκολότατη.

               (25)

               Το Συμβούλιο και οι αντιπρόσωποι των κυβερνήσεων των κρατών μελών κάλεσαν την Επιτροπή να παρουσιάσει πρόταση για ένα νέο θεματολόγιο δεξιοτήτων για την Ευρώπη στο οποίο θα εξετάζονται, μεταξύ άλλων, τρόποι τόνωσης της ανάπτυξης δεξιοτήτων και απόκτησης γνώσης και θα αναγνωρίζεται ότι η ολοκλήρωση δευτεροβάθμιων ή ισοδύναμων σπουδών τείνει να θεωρείται ως ελάχιστη προϋπόθεση για τη διασφάλιση της επιτυχούς μετάβασης από την εκπαίδευση στην αγορά εργασίας και την επίτευξη πρόσβασης σε περαιτέρω εκπαίδευση.

               (26)

               Οι γνώσεις που χρειάζονται ως βάση για τη χάραξη πολιτικής οι αρμόδιοι και οι επαγγελματίες διευρύνονται, αλλά δεν είναι πλήρεις. Οι οργανισμοί της Ένωσης, ιδίως η Eurostat, ο Εκτελεστικός Οργανισμός Εκπαίδευσης, Οπτικοακουστικών Θεμάτων και Πολιτισμού (EACEA) και το Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop) θα μπορούσαν να διεξάγουν περαιτέρω συναφή έρευνα και να παράσχουν εμπειρογνωμοσύνη και ανάλυση. Τα αποτελέσματα των εργασιών που πραγματοποιήθηκαν στο πλαίσιο της ευρωπαϊκής συνεργασίας στους τομείς της εκπαίδευσης, της κατάρτισης και της απασχόλησης θα μπορούσαν να συμβάλουν περαιτέρω στη διεύρυνση των γνώσεων αυτών και στην αμοιβαία μάθηση.

               (27)

               Οι εργοδοτικές οργανώσεις, οι εργοδότες, οι συνδικαλιστικές οργανώσεις, τα βιομηχανικά, εμπορικά και βιοτεχνικά επιμελητήρια, οι εθνικοί φορείς που συμμετέχουν στον σχεδιασμό, την οργάνωση ή την προώθηση της εκπαίδευσης και της κατάρτισης και στις πολιτικές ένταξης των μεταναστών, οι υπηρεσίες απασχόλησης, οι πάροχοι εκπαίδευσης και κατάρτισης, οι ενδιάμεσες οργανώσεις και οι κλαδικές επαγγελματικές οργανώσεις, οι οργανώσεις της κοινωνίας των πολιτών, οι τοπικοί και περιφερειακοί οικονομικοί φορείς, οι βιβλιοθήκες, οι κοινωνικές υπηρεσίες και οι ίδιοι οι εκπαιδευόμενοι ενήλικες συγκαταλέγονται μεταξύ των βασικών συμφεροντούχων της συντονισμένης προσπάθειας που απαιτείται για την προσέγγιση, συμμετοχή, καθοδήγηση και υποστήριξη των ατόμων καθώς προοδεύουν προς τις διαδρομές αναβάθμισης των δεξιοτήτων τους.

               (28)

               Η ποικιλομορφία της ομάδας-στόχου και ο κατακερματισμός και η πολυπλοκότητα των μέτρων πολιτικής στον τομέα αυτό συχνά συνεπάγονται την έλλειψη συστηματικής προσέγγισης στην αναβάθμιση των δεξιοτήτων του εργατικού δυναμικού και την έλλειψη ευαισθητοποίησης ως προς τα κοινωνικοοικονομικά οφέλη που προσφέρει. Κατά συνέπεια, θα ήταν επιθυμητές οι προσπάθειες συνεκτικής πολιτικής που θα βασίζονται στον αποτελεσματικό συντονισμό και τις εταιρικές σχέσεις μεταξύ τομέων πολιτικής.

               (29)

               Δεδομένου ότι τα συστήματα εκπαίδευσης και κατάρτισης και οι συνθήκες της αγοράς εργασίας διαφέρουν σημαντικά μεταξύ των κρατών μελών και των περιφερειών, δεν υφίσταται προσέγγιση ενιαίου τύπου όσον αφορά την απασχολησιμότητα. Στο πλαίσιο αυτό, η πρόοδος προς ένα συγκεκριμένο επίπεδο προσόντων είναι ένα μέσο ενίσχυσης της απασχολησιμότητας του ατόμου και της ενεργού συμμετοχής στην κοινωνία, και όχι αυτοσκοπός,

         ΣΥΝΙΣΤΑ ΣΤΑ ΚΡΑΤΗ ΜΕΛΗ,
   σύμφωνα με την εθνική νομοθεσία, τις συνθήκες και τους διαθέσιμους πόρους και σε στενή συνεργασία με τους κοινωνικούς εταίρους και τους φορείς παροχής εκπαίδευσης και κατάρτισης:

               1.

               Να παράσχουν στους ενήλικες με χαμηλά επίπεδα δεξιοτήτων, γνώσης και ικανοτήτων, π.χ. εκείνοι που εγκατέλειψαν την αρχική εκπαίδευση ή κατάρτιση χωρίς να έχουν ολοκληρώσει την ανώτερη βαθμίδα της δευτεροβάθμιας εκπαίδευσης ή ισοδύναμο επίπεδο και δεν είναι επιλέξιμοι για στήριξη στο πλαίσιο των Εγγυήσεων για τη Νεολαία, πρόσβαση σε διαδρομές αναβάθμισης των δεξιοτήτων τους που θα τους παράσχει τη δυνατότητα, ανάλογα με τις ατομικές τους ανάγκες:

                           α)

                           να αποκτήσουν ένα ελάχιστο επίπεδο γραμματισμού, αριθμητισμού και ψηφιακών ικανοτήτων· και/ή

                           β)

                           να αποκτήσουν μια ευρύτερη δέσμη δεξιοτήτων, γνώσεων και ικανοτήτων, που είναι σχετικές με την αγορά εργασίας και την ενεργό συμμετοχή τους στην κοινωνία, με βάση τη σύσταση 2006/962/ΕΚ για βασικές ικανότητες και τη διά βίου μάθηση, σημειώνοντας πρόοδο στην πορεία προς την απόκτηση επαγγελματικών προσόντων σε επίπεδο ΕΠΕΠ 3 ή 4 ανάλογα με τις εθνικές συνθήκες.

               2.

               Λαμβάνοντας υπόψη τις εθνικές συνθήκες, τους διαθέσιμους πόρους και τις υφιστάμενες εθνικές στρατηγικές, να εντοπίσουν τις ομάδες-στόχους προτεραιότητας για την υλοποίηση των διαδρομών αναβάθμισης των δεξιοτήτων τους σε εθνικό επίπεδο. Κατά τη δράση αυτή, να λάβουν υπόψη το φύλο, την ποικιλομορφία και τις διάφορες υποομάδες του πληθυσμού-στόχου.

               3.

               Κατά περίπτωση, ο σχεδιασμός των διαδρομών αναβάθμισης των δεξιοτήτων να βασίζεται σε τρία στάδια: αξιολόγηση δεξιοτήτων, παροχή εξατομικευμένης, ευέλικτης και ποιοτικής προσφοράς μάθησης και επικύρωση και αναγνώριση των δεξιοτήτων που αποκτώνται. Τα εν λόγω στάδια θα μπορούσαν να διευκολύνονται με καθοδήγηση και μέτρα στήριξης, όπως προβλέπεται στα σημεία 12 έως 14, και με την αξιοποίηση των δυνατοτήτων των ψηφιακών τεχνολογιών, κατά περίπτωση.

         Αξιολόγηση των δεξιοτήτων

               4.

               Να παράσχουν στους ενήλικες των ομάδων-στόχων προτεραιότητας που ορίζονται σύμφωνα με το σημείο 2 την ευκαιρία να αποτελέσουν αντικείμενο αξιολόγησης, π.χ. έλεγχο των δεξιοτήτων, να εντοπίσουν τις υπάρχουσες δεξιότητες και εκείνες που χρειάζονται αναβάθμιση.

               5.

               Να εφαρμόσουν, κατά περίπτωση, σε ενήλικες με χαμηλό επίπεδο προσόντων τις ρυθμίσεις επικύρωσης σύμφωνα με τη σύσταση του Συμβουλίου της 20ής Δεκεμβρίου 2012 για την επικύρωση της μη τυπικής και της άτυπης μάθησης, έτσι ώστε να εντοπίζονται, να τεκμηριώνονται, να αξιολογούνται και/ή να πιστοποιούνται οι υφιστάμενες δεξιότητες.

         Εξατομικευμένη και ευέλικτη προσφορά μάθησης

               6.

               Παροχή προσφοράς εκπαίδευσης και κατάρτισης, σύμφωνα με το σημείο 1, η οποία θα ανταποκρίνεται στις ανάγκες που προσδιορίστηκαν από την αξιολόγηση των δεξιοτήτων. Στην περίπτωση των μεταναστών από τρίτες χώρες, να συμπεριληφθούν, κατά περίπτωση, ευκαιρίες γλωσσικής εκμάθησης και προετοιμασίας για την κατάρτιση.

               7.

               Εφόσον είναι συμβατή με τα εθνικά συστήματα και περιστάσεις, να καταστεί δυνατή η αυξημένη χρήση των ενοτήτων μαθησιακών αποτελεσμάτων που μπορούν να τεκμηριωθούν, να αξιολογηθούν και να πιστοποιηθούν, προκειμένου να καταγράφεται η πρόοδος των εκπαιδευομένων σε διάφορα στάδια.

               8.

               Να εξετάζουν, στο μέτρο του δυνατού, τις τοπικές, περιφερειακές και εθνικές ανάγκες της αγοράς εργασίας κατά τη σύσταση μιας προσφοράς σύμφωνα με το σημείο 1 και να την υλοποιούν σε στενή συνεργασία με τους σχετικούς συμφεροντούχους, ιδίως τους κοινωνικούς εταίρους και τους τοπικούς, περιφερειακούς και εθνικούς οικονομικούς φορείς.

         Επικύρωση και αναγνώριση

               9.

               Να βασίζονται σε υφιστάμενες ρυθμίσεις επικύρωσης σύμφωνες προς τη σύσταση του Συμβουλίου της 20ής Δεκεμβρίου 2012 για την επικύρωση της μη τυπικής και της άτυπης μάθησης προκειμένου να αξιολογηθούν και να πιστοποιηθούν οι γνώσεις, οι δεξιότητες και οι ικανότητες που έχουν αποκτηθεί, συμπεριλαμβανομένης της μάθησης στον χώρο εργασίας, και να ενθαρρύνουν την πιστοποίησή τους, για την απόκτηση προσόντων, σύμφωνα με τα εθνικά συστήματα και πλαίσια προσόντων.

               10.

               Σύμφωνα με την εθνική νομοθεσία, τις συνθήκες και τους διαθέσιμους πόρους, να βασίσουν την παροχή των διαδρομών αναβάθμισης των δεξιοτήτων στις αρχές που περιγράφονται στα σημεία 11 έως 18.

         Συντονισμός και εταιρικές σχέσεις

               11.

               Να διασφαλιστεί ο αποτελεσματικός συντονισμός για την εφαρμογή της παρούσας σύστασης και να στηριχθεί, κατά περίπτωση, η συμμετοχή των σχετικών δημόσιων και ιδιωτικών φορέων στον τομέα της εκπαίδευσης και κατάρτισης, της απασχόλησης, της κοινωνικής, πολιτιστικής και άλλων σχετικών τομέων πολιτικής, καθώς και στην προώθηση των συμπράξεων μεταξύ τους, συμπεριλαμβανομένης της διασυνοριακής και περιφερειακής συνεργασίας.

         Προσέγγιση, καθοδήγηση και μέτρα στήριξης

               12.

               Να εφαρμόσουν μέτρα κινήτρων και προσέγγισης που θα περιλαμβάνουν την ενίσχυση της ευαισθητοποίησης σχετικά με τα οφέλη της αναβάθμισης των δεξιοτήτων, τη διάθεση πληροφοριών σχετικά με τα υπάρχοντα μέτρα καθοδήγησης και στήριξης, τις ευκαιρίες αναβάθμισης των δεξιοτήτων και τους αρμόδιους φορείς, καθώς και την παροχή κινήτρων σε όσους έχουν τα λιγότερα κίνητρα για να επωφεληθούν από αυτά.

               13.

               Να παράσχουν υπηρεσίες κατεύθυνσης και/ή καθοδήγησης για τη στήριξη της εξέλιξης των εκπαιδευομένων σε όλα τα στάδια της διαδικασίας αναβάθμισης των δεξιοτήτων.

               14.

               Να μελετήσουν τη δυνατότητα σχεδιασμού και εφαρμογής μέτρων στήριξης που αντιμετωπίζουν με ισότιμο τρόπο τα εμπόδια στη συμμετοχή τους στη βελτίωση των δεξιοτήτων τους. Τα μέτρα αυτά θα μπορούσαν να συνίστανται, μεταξύ άλλων, είτε στην άμεση στήριξη των εκπαιδευομένων είτε στην έμμεση στήριξη των εργοδοτών με σκοπό την αναβάθμιση των δεξιοτήτων των υπαλλήλων τους.

               15.

               Να στηρίξουν την αρχική κατάρτιση και τη συνεχή επαγγελματική ανάπτυξη του προσωπικού που συμμετέχει στην υλοποίηση των διαδρομών αναβάθμισης των δεξιοτήτων, ιδίως των επαγγελματιών διδασκόντων.

         Παρακολούθηση και αξιολόγηση

               16.

               Όπου είναι δυνατόν, εντός ενός έτους από την έκδοση της παρούσας σύστασης και το αργότερο έως τα μέσα του 2018 και με αφετηρία τις υφιστάμενες σχετικές εθνικές ρυθμίσεις και τα υφιστάμενα χρηματοδοτικά πλαίσια, να περιγραφούν τα κατάλληλα μέτρα για την εφαρμογή της παρούσας σύστασης σε εθνικό επίπεδο.

               17.

               Αξιολόγηση στο πλαίσιο των υφιστάμενων εθνικών πλαισίων όλων των μέτρων που αναφέρονται στο σημείο 16 και του αντικτύπου τους στην πρόοδο της ομάδας-στόχου όσον αφορά την απόκτηση των ικανοτήτων γραμματισμού, αριθμητισμού και ψηφιακών ικανοτήτων και/ή για την απόκτηση τίτλου σπουδών σε επίπεδο ΕΠΕΠ 3 ή 4 ανάλογα με τις εθνικές συνθήκες.

               18.

               Να αξιοποιήσουν τα αποτελέσματα της αξιολόγησης, έτσι ώστε να επικαιροποιηθεί, ανάλογα με την περίπτωση, ο σχεδιασμός και η υλοποίηση των διαδρομών αναβάθμισης των δεξιοτήτων σε εθνικό επίπεδο και να επικαιροποιηθούν περαιτέρω οι πολιτικές και οι μεταρρυθμίσεις βάσει πραγματικών στοιχείων.

         ΣΥΝΙΣΤΑ ΣΤΗΝ ΕΠΙΤΡΟΠΗ:

               19.

               Με την υποστήριξη της Συμβουλευτικής Επιτροπής για την Επαγγελματική Κατάρτιση, να παρακολουθεί την εφαρμογή της παρούσας σύστασης, ιδίως μέσω ανταλλαγών όπως η αμοιβαία μάθηση, σε συνδυασμό με τους οικείους ευρωπαϊκούς συντονιστικούς φορείς και τις διαδικασίες για τις πολιτικές απασχόλησης, εκπαίδευσης και κατάρτισης.

               20.

               Να προωθήσει τη χρήση των υφιστάμενων συναφών πλαισίων ικανοτήτων, όπως το Ευρωπαϊκό Πλαίσιο Ψηφιακών Ικανοτήτων για τους Πολίτες, καθώς και εργαλείων αξιολόγησης.

               21.

               Να διευκολύνει την αμοιβαία μάθηση μεταξύ των κρατών μελών και να καταστήσει διαθέσιμους τους βασικούς πόρους και πληροφορίες μέσω της Ηλεκτρονικής πλατφόρμας για την Εκπαίδευση Ενηλίκων στην Ευρώπη (EPALE).

               22.

               Να στηρίξει και να διενεργήσει, σε συνεργασία με τους οργανισμούς της Ένωσης και διεθνείς οργανισμούς, όπως ο ΟΟΣΑ ή η UNESCO, έρευνα και ανάλυση σχετικά με τις δεξιότητες των ενηλίκων και τις αξιολογήσεις δεξιοτήτων (π.χ. PIAAC).

               23.

               Κατά περίπτωση, με την επιφύλαξη των διαπραγματεύσεων για το επόμενο πολυετές δημοσιονομικό πλαίσιο και σύμφωνα με τις προτεραιότητες για την περίοδο 2014-2020, να υποστηρίξει τη χρήση των τρεχόντων και μελλοντικών ευρωπαϊκών προγραμμάτων χρηματοδότησης στον τομέα της ανάπτυξης δεξιοτήτων, ιδίως των ευρωπαϊκών διαρθρωτικών και επενδυτικών ταμείων και του προγράμματος Erasmus+, για την εφαρμογή της παρούσας σύστασης σύμφωνα με τη νομική τους βάση.

               24.

               Να προβεί σε απολογισμό έως την 31η Δεκεμβρίου 2018, στο πλαίσιο των υφιστάμενων διαδικασιών υποβολής εκθέσεων των εκτελεστικών μέτρων που έχουν περιγραφεί από τα κράτη μέλη.

               25.

               Να εξετάσει και να αξιολογήσει, σε συνεργασία με τα κράτη μέλη και κατόπιν διαβούλευσης με τους ενδιαφερόμενους συμφεροντούχους, τη δράση που αναλήφθηκε σε συνέχεια της παρούσας σύστασης και, εντός πέντε ετών από την ημερομηνία έκδοσής της, να υποβάλει έκθεση στο Συμβούλιο σχετικά με την πρόοδο που σημειώθηκε για την αύξηση των επιπέδων του γραμματισμού, του αριθμητισμού και των ψηφιακών ικανοτήτων μεταξύ των ενηλίκων με χαμηλά προσόντα, την εμπειρία που αποκτήθηκε και τις επιπτώσεις για το μέλλον.

      Βρυξέλλες, 19 Δεκεμβρίου 2016.

            Για το Συμβούλιο

            Ο Πρόεδρος

         L. SÓLYMOS

      (1)  ΕΕ C 191 της 1.7.2011, σ. 1.

      (2)  Σύσταση του Συμβουλίου της 22ας Απριλίου 2013 για τη θέσπιση εγγυήσεων για τη νεολαία (ΕΕ C 120, 26.4.2013, σ. 1).

      (3)  ΕΕ L 394 της 30.12.2006, σ. 10.

      (4)  ΕΕ C 111 της 6.5.2008, σ. 1.

      (5)  ΕΕ C 398 της 22.12.2012, σ. 1.

      (6)  ΕΕ C 67 της 20.2.2016, σ. 1.

      (7)  ΕΕ L 307 της 18.11.2008, σ. 11.

      (8)  ΕΕ C 319 της 13.12.2008, σ. 4.